বিপিন রাওয়াত
জেনারেল বিপিন রাওয়াত, পিভিএভিএসএম, ইউওয়াইএসএম, এভিএসএম, ওয়াইএসএম, এসএম, ভিএসএম (১৬ মার্চ ১৯৫৮ – ৮ ডিসেম্বর ২০২১) ভারতীয় সামরিক বাহিনীর প্রথম প্রতিরক্ষা প্রধান ও ভারতীয় সেনার সেনাপ্রধান ছিলেন। ২৬তম সেনাপ্রধান হিসেবে তিনি ২০১৬ এর ৩১ ডিসেম্বর জেনারেল দলবীর সিং সোহাগের কাছ থেকে সেনাপ্রধানের দায়িত্ব গ্রহণ করেন। ২০১৯ সালের ৩১শে ডিসেম্বর জেনারেল মনোজ মুকুন্দ নরবণে তাঁর স্থলে সেনাপ্রধানের দায়িত্ব নেন। তিনি সেনাপ্রধান হওয়ার পূর্বে ভারতীয় সেনার সেনা উপপ্রধানের দায়িত্ব পালন করেছেন। তিনি ভারতীয় সেনার পূর্ব কমান্ডের জেনারেল অফিসার কমান্ডিং ইন চিফ এর দায়িত্ব পালন করেছেন।